  Виталий Пронин Президентлэн гурт удысэн герӟаськем вань косонъёсыз шаерамы шуг-секытъёстэк пыӵалозы.Владимир Путинлэсь Федерал Собранилы вазиськонзэ Кремльын кылзӥз Удмурт Элькунлэн Тӧроез Александр Соловьёв.Президентлэн вераськемез пумысен Тӧро шуиз:- Владимир Путин бадӟым саклык висъяз гурт удыслы. Шумпотымон: Президентэн пуктэм ужпумъёс пӧлысь уноез шаерамы тыро-пыдо пыӵало ни. Басьтом тани гурт продукция поттонэз. Приволжск федерал округысь улосъёс пӧлын Удмуртия азьпал радын йӧл, сӥль, курегпуз поттонъя. Шаерысьтымы сиён-юонъёс вузасько Россиысь 63 улосъёсын, озьы ик СНГ-е пырись кунъёсын. Со сяна, элькунысьтымы гуртоос азе ужпум пуктэмын йӧл поттонэз 5 ар куспын 1 миллион тоннаозь вуттыны. Федерал центр дурбасьтӥз та кичӧлтонлы: быдэсъяськоз нимысьтыз программа. Муосты кутонэз рос-прос радъяны туэ висъяськиз 8 миллион манет: озьы 800 гектарлы йылтэмын гурт хозяйствоослэн гыроно-кизёно муоссы. Элькунысьтымы АПК-лы кун ласянь юрттэт сётон 120 миллион манетлы йылтэмын. Озьыен, Президентлэн гурт удысэн герӟаськем вань косонъёсыз шаерамы шуг-секытъёстэк пыӵалозы.Демография ласянь но шаермы ПФО-ысь улосъёс пӧлын 2-тӥ интыын. Анай капиталъя программа эшшо 2 арлы нуйтӥськоз шуыса вераменыз Президент туж шумпоттӥз. Котьку сямен ик таяз радэ но Президент ӟечезлы оскон пыӵатӥз.Сергей Захаров Теги: Удмуртиезазинтон ужпум  